Official Journal L 317 , 06/12/1996 P. 0001 - 0002



Ir-Regolament tal-Kunsill (KE) Nru 2331/96 tat-2 ta' Diċembru 1996 li jemenda r-Regolament (KE) Nru 384/96 dwar il-protezzjoni kontra prodotti li huma l-oġġett ta' dumping minn pajjiżi li mhumiex membri tal-Komunità Ewropea IL-KUNSILL TA' L-UNJONI EWROPEA, Wara li kkunsidra t-Trattat li jistabbilixxi il-Komunità Ewropea, u b'mod partikolari l-Artikolu 113 tiegħu, Wara li kkunsidra l-proposta mill-Kummissjoni [1], Wara li kkunsidra l-opinjoni tal-Parlament Ewropew [2], Billi, bir-Regolament (KE) Nru 384/96 [3], il-Kunsill adotta r-regoli komuni għall-protezzjoni kontra prodotti li huma l-oġġett ta' dumping minn pajjiżi li ma humiex membri tal-Komunità Ewropea; Billi l-paragrafu 10 ta' l-Artikolu 2 tar-Regolament (KE) Nru 384/96 jipprovdi għal ammont limitat ta' tolleranza li tista’ titħalla fil-valur normali u fil-prezzijiet ta'l-oġġetti ġew esportati qabel dawn jiġu mqabbla biex jiġi stabbilit jekk tkunx qiegħda ssir importazzjoni li hi l-oġġett ta' dumping; billi huwa konċepibbli li d-differenzi fl-ispejjeż tal-bejgħ, għajr dawk li jkunu mniżżlin fir-Regolament imsemmi, jistgħu f'ċerti ċirkostanzi jeffettwaw meta l-prezzijiet jiġu mqabbla ma’ xulxin, tkun ħaġa prudenti li tiġi eliminata n-natura esklussiva ta' din id-disposizzjoni fir-rigward tat-tolleranza; Billi huwa wkoll xieraq li jiġu ċċarati l-ħtiġiet għall-aġġustament fid-differenzi tal-livelli kummerċjali meta l-informazzjoni fuq l-effetti tal-prezzijiet għaż-żewġ livelli kummerċjali ma tkunx teżisti fis-suq ikkonċernat, kif ukoll biex jiġi pprovdut aġġustament biex tiġi armonizzata l-allokazzjoni ta' l-ispejjeż bejn iż-żewġ livelli kummerċjali differenti fis-suq domestiku tal-pajjiż li jkun qed jesporta ADOTTA DAN IR-REGOLAMENT: Artikolu 1 Il-paragrafu 10 ta' l-Artikolu 2 tar-Regolament (KE) Nru 384/96 qiegħed hawnhekk jiġi emendat kif ġej: 1. Is-subparagrafu (d) se jinbidel b'dan li ġej: "(d) Il-livell tal-kummerċ (i) Aġġustament fid-differenzi tal-livelli kummerċjali, inklużi xi differenzi li jistgħu jinħolqu fil-bejgħ tal-FOT (Fabbrikant Oriġinali tat-Tagħmir), għandu jsir fejn, fir-rigward tas-sensiela tad-distribuzzjoni fiż-żewġt iswieq, ikun jidher li l-prezz ta' l-esportazzjoni, inkluż il-prezz kostrutt ta'l-esportazzjoni, ikun qiegħed fuq livell kummerċjali differenti mill-valur normali u d-differenza tkun effetwat il-komparabilità tal-prezzijiet li tkun ħarġet ċara minn differenzi konsistenti u distinti fil-funzjonijiet u l-prezzijiet tal-bejjiegħ għad-diversi livelli tal-kummerċ fis-suq domestiku tal-pajjiż li jesporta. L-ammont ta'l-aġġustament għandu jkun ibbażat fuq il-valur kummerċjali tad-differenza. (ii) Madankolu, f'ċirkostanzi mhux ikkontemplati taħt (i), meta d-differenza eżistenti fil-livell kummerċjali ma tkunx tista’ tiġi kkwantifikata minħabba n-nuqqas tal-livelli relevanti fis-suq domestiku tal-pajjiżi li jesportaw, jew fejn ċerti funzjonijiet ikun jidher ċar li jkunu relatati mal-livelli kummerċjali għajr dak li jkun jintuża fit-tqabbil, jista’ jkun pemess aġġustament speċjali." 2. Is-subparagrafu li ġej għandu jiżdied: "(k) Fatturi oħra Aġġustament jista’ jsir ukoll għal differenzi f'fatturi oħra li ma jkunux ipprovduti taħt is-subparagrafi minn (a) sa (j) jekk jiġi ippruvat li dawn jeffettwaw il-komparabilità fil-prezzijiet kif meħtieġ skond dan il-paragrafu, b'mod partikolari li x-xerrejja jħallsu regolarment prezzijiet differenti fis-suq domestiku minħabba d-differenza f'fatturi ta' din ix-xorta." Artikolu 2 Dan ir-Regolament għandu jgħodd għall-proċeduri li jkunu nbdew wara l-jum li fih dan jiġi ppublikat fil-Gurnal Uffiċjali tal-Komunitajiet Ewropej. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fil-Brussel, fit-2 ta' Diċembru 1996. Għall-Kunsill Il-President R. Quinn [1] ĠU C 159, ta' l-4.6.1996, p. 6. [2] ĠU C 198, tat-8.7.1996, p. 25. [3] ĠU L 56, tas-6.3.1996, p. 1. --------------------------------------------------